Taršos leidimų išdavimo, pakeitimo ir galiojimo panaikinimo taisyklių

2 priedas

**PARAIŠKA**

**TARŠOS LEIDIMUI VR-4.7-V-02-179 PAKEISTI**

[1] [2] [2] [6] [5] [7] [5] [1] [2]

(Juridinio asmens kodas)

**UAB „Lemminkainen Lietuva“** Granito g. 4, LT-02241 Vilnius; tel. 85 2641426; fax. 85 2306317; lietuva@lemminkainen.com

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

UAB „Lemminkainen Lietuva“ asfaltbetonio gamybos bazė. Granito g. 4, LT-02241 Vilnius

 (ūkinės veiklos objekto pavadinimas, adresas)

Pagal taisyklių 1 priedą įrenginys atitinka:

2.3 punktas - iš stacionarių taršos šaltinių į aplinkos orą per metus išmetama 10 tonų ar daugiau teršalų;

 (nurodoma, kokius kriterijus pagal Taisyklių 1 priedą atitinka įrenginys)

Komercijos direktorius Nerijus Žėkas; tel. +370 61451273; nerijus.zekas@lemminkainen.com

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**18.1. veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas;**

UAB „Lemminkainen Lietuva“. Įmonės kodas 122657512. Buveinės adresas:Granito g. 4, LT-02241 Vilnius; tel. 85 2641426; fax. 85 2306317; lietuva@lemminkainen.com. Kontaktinis asmuo - komercijos direktorius Nerijus Žėkas; tel. +370 61451273; nerijus.zekas@lemminkainen.com. Įmonės registracijos pažymėjimo kopija pateikiama paraiškos 1 priede.

Veikla vykdoma: asfaltbetonio gamybos bazė. Granito g. 4, LT-02241 Vilnius.

**18.2. trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus.**

Asfaltbetonio gamybos bazė.

Kelių, gatvių tiesimui bei remontui įvairių rūšių asfaltbetonio mišiniams gaminti naudojami „Amomatic VS 160S“ įrengimai. Asfaltbetonio technologija numato išdžiovintų atitinkamų frakcijų inertinių birių medžiagų sumaišymą su įkaitintu bitumu bei priedais.

Projektinis įmonės pajėgumas – 105000 t/m asfaltbetonio mišinio, iš to skaičiaus 40000 t/m su frezuotu asfaltu.

2017 metų pradžioje buvo atlikta džiovinimo būgno degiklio ir kietųjų dalelių rankovinio filtro modernizacija, po modernizacijos gegužės – liepos mėn. buvo atlikti taršos šaltinių matavimai, parengta inventorizacijos ataskaita. Įmonėje panaikinti taršos šaltiniai Nr. 011, 015 ir 016 (mineralinių miltelių talpyklos). Įrengtas vienas naujas aplinkos oro taršos šaltinis Nr.022 (mineralinių miltelių bunkeris prie maišyklės). Aplinkos oro teršalai susidaro pagrindinėje asfaltbetonio gamyboje nuo medžiagų sandėliavimo, transportavimo (asfaltbetonio gamybos linijos priėmimo bunkerių), masės paruošimo įrenginių (džiovinimo būgno ir asfalto maišyklės). Įnertinės medžiagos į įmonę atvežamos savivarčiais sunkvežimiais ir saugomos atvirose aikštelėse. Į asfaltbetonio maišyklės priėmimo bunkerius inertinės medžiagos paduodamos kaušiniu krautuvu, iš bunkerių į maišyklės džiovinimo būgną sumaišytos įnertinės medžiagos paduodamos transporteriu. Jeigu gaminamas asfaltbetonis su frezuoto asfalto priedu, frezuotas asfaltas paduodamas į džiovinimo būgną atskiru dengtu transporteriu. Asfaltbetonio maišyklė kaitinama dujiniu degikliu, tiesiogiai kaitinant orą. Iš džiovinimo būgno karštas oras nutraukiamas į rankovinį filtrą, kuriame sulaikomos kietosios dalelės. Iš filtro išvalytas oras į aplinką pašalinamas per kaminą. Džiovinimo būgno konstrukcijos privalumai yra: optimalus ilgio ir skersmens santykis, sandarumas, termoizoliacija, galimybė reguliuoti apsisukimų greitį, integruota stambių dulkių sulaikymo kamera. Amomatic Antiwear Protection sistemos, užtikrinančios būgno ilgaamžiškumą, bei termoelementų temperatūros kontrolei panaudojimas supaprastina įrenginio eksploatavimą. Būgno apsisukimo greičio reguliavimas efektyviai naudojamas skirtingų temperatūrų ir drėgnumo inertinėms medžiagoms džiovinti bei kuro sąnaudoms mažinti. Tinkamų džiovinimo būgno darbo režimų parinkimas ir kontrolė taip pat užtikrina efektyvų rankovinio filtro veikimą bei mažesnius išmetimus į aplinkos orą. Amomatic rankovinis filtras pagamintas iš specialaus plieno, kontaktuojantys su karštomis išmetamosiomis dujomis paviršiai padengti karščiui atspariais dažais. Reguliuojamas dūmsiurbio greitis mažina elektros energijos sunaudojimą ir skleidžiamo triukšmo lygį, optimizuoja džiovinimo būgno eksploatavimą. Filtro rankovės – specialios medžiagos maišai su aliuminio rėmais – išvalomi Amomatic Soft-Clean būdu automatiškai pagal poreikį. Valymo būtinumas nustatomas nuolat matuojant užterštos ir švarios maišo dalies slėgio skirtumą. Reikalui esant filtro rankovę nesudėtingai pakeičiama per angas ant filtro stogo. Sulaikytos dulkės kaupiamos filtro apatiniame bunkeryje, iš kurio sraigtiniu transporteriu perkraunamos į mineralinių miltelių ir filtruotų dulkių cisternas.

Išdžiovintos inertinės medžiagos iš džiovinimo būgno uždaru transporteriu patenka į maišyklę, kurioje pridedamas karštas bitumas ir mineraliniai milteliai (pagal mišinio receptūras). Iš maišyklės oras nutraukiamas į džiovinimo būgną. Iš maišyklės į producijos termosus pagamintas asfaltbetonis paduodamas kaušu. Termosuose asfaltbetonis saugomas iki pakrovimo į automobilius.

Teršalų kiekiai, išsiskiriantys saugant ir paskirstant inertines medžiagas (a.t.š. 601, 605, 614), atliekant suvirinimo darbus (a.t.š.618), saugant ir paskirstant naftos produktus degalinėje (a.t.š. 607), iš bitumo talpyklų (a.t.š. 608) įvertintas balansiniais skaičiavimais pagal žaliavų sąnaudas ir technologinius procesus. Kelių bitumo SDL pateikiamas paraiškos 2 priede.

Įmonėje gaminamas asfaltbetonis, kurio sudėtyje vietoje dalies inertinių medžiagų naudojamas frezuotas asfaltas (iki 20 % bendro mišinio svorio). Toks gamybos būdas leidžia sumažinti į sąvartynus ivežamos senos dangos kiekius, mažina gamtinių išteklių naudojimą. Naudojant frezuotą asfaltą padidėja anglies monoksido ir sieros dioksido išmetimai, nes džiovinimo būgne dega frezuotame asfalte esantis bitumas.

Aktyvinti mineraliniai milteliai, naudojami asfaltbetonio gamyboje, į įmonę atvežami autotransportu ir tiesiai paduodami į prie maišyklės įrengtą bunkerį. Pakrovimo sistema sandari, iš automobilio cisternos prijungiama lanksti jungtis prie pajungimo vietos, iš kurios milteliai automobilio kompresoriaus pagalba patenka į uždarą bunkerį, kurio viršuje įrengtas alsuoklis (a.t.š. 022). Mineraliniai milteliai sudaro iki 0,7% nuo bendro žaliavų kiekio. Aktyvintų mineralinių miltelių SDL pateikiamas paraiškos 3 priede.

Laboratorijoje atliekami žaliavų bei produkcijos tyrimai. Laboratorijoje sumontuotos trys ventiliacinės ištraukimo sistemos nuo darbo stalų, traukos spintų ir tyrimo įrenginių. Tyrimams naudojamas trichloretilenas, kuris po naudojimo surenkamas ir priduodamas atliekų tvarkytojams. Tricholertilenas į aplinkos orą neišsiskiria. Trichloretileno SDL pateikiamas paraiškos 4 priede.

Bitumo tyrimo metu iš laboratorijos į aplinkos orą išsiskiria nedideli kiekiai lakių organinių junginių (a.t.š. 019, 020, 021).

Asfaltbetonio gamyboje vanduo nevartojamas, nuotekų nesusidaro. Vanduo naudojamas tik buities reikmėms ir inertinių medžiagų drėkinimui sandėliavimo metu (jeigu yra poreikis, nustačius sandėliuojamų medžiagų drėgnumą).

Technologinių atliekų nėra, kadangi oro valymo įrenginiuose sulaikytos birios medžiagos bei laboratoriniams tyrimams panaudotų mišinių likučiai grąžinami į gamybą. Eksploatuojami įrengimai pritaikyti nufrezuotai remontuojamų kelių asfalto dangai panaudoti asfaltbetonio gamyboje. Tokiu būdu mažinamas gamtinių išteklių vartojimas bei sąvartynuose utilizuojamos senos kelio dangos kiekis.

Veiklos sukeliamas triukšmas nėra reikšmingas: technologiniai įrengimai išdėstyti sklypo viduje ir triukšmo sklidimą į aplinką ekranuoja greta suverstos inertinės medžiagos. Be to, varikliai uždengti gaubtais, apsisukimo greitis reguliuojamas taip mažinant garso lygį. Darbas vyksta tik dienos metu.

Įrengimai sandarūs, pagamintas karštas asfaltbetonis laikomas tam skirtose bunkeriuose, vežamas tentais uždengtuose savivarčiuose automobiliuose, todėl kvapų sklidimas gamyklos teritorijoje nežymus.

**18.3. įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis.**

UAB „Lemminkainen Lietuva“ asfaltbetonio gamybos bazė įsikūrusi Granito g. 4, Vilniuje, pramoniniame rajone. Šalia įmonės teritorijos įsikūrusios tokios įmonės: UAB „AGA” techninių dujų centras, UAB „Elme metalas” metalinių konstrukcijų įmonė, UAB „Tilsta” betono ir gelžbetonio gamybos, kelių tiesimo ir priežiūros įmonė, UAB „Ekata ir Ko” technologijų projektavimo ir kūrimo įmonė, UAB „Kelio linija” kelių tiesimo ir priežiūros įmonė ir daugelis kitų.

Poveikio aplinkos orui vertinimui taikomas šiuo metu galiojantis Aplinkos ministro ir sveikatos ministro 2007 06 11 įsakymas Nr.D1-329/V-469 „Dėl teršalų, kurių kiekis aplinkos ore ribojamas pagal Europos Sąjungos kriterijus, sąrašo ir ribinių aplinkos oro užterštumo verčių patvirtinimo“ bei „Aplinkos oro užterštumo sieros dioksidu, azoto dioksidu, azoto oksidais, benzenu, anglies monooksidu, švinu, kietosiomis dalelėmis ir ozonu normos“, patvirtintos Aplinkos ministro ir Sveikatos apsaugos ministro įsakymu 2010 m. liepos 7 d. Nr.D1-585/V-611.

Teršalų sklaidos atmosferos ore modeliavimas atliktas programa „Aermod“, skirta pramoninių šaltinių kompleksų išmetamų teršalų sklaidai aplinkoje modeliuoti. LR aplinkos apsaugos agentūros direktoriaus 2008 m. gruodžio 9 d. įsakymu Nr. AV-200 patvirtintose „Ūkinės veiklos poveikiui aplinkos orui vertinti teršalų sklaidos skaičiavimo modelių pasirinkimo rekomendacijose“ AERMOD modelis yra rekomenduojamas teršalų sklaidai modeliuoti.

Skaičiavimai atlikti pagal maksimalius teršalų išmetimus dviem variantais:

1 variantas – įmonės išmetamų teršalų sklaida neįvertinant foninio užterštumo;

2 variantas – įmonės išmetamų teršalų sklaida įvertinant foninį užterštumą. Foninis aplinkos oro užterštumo įvertinimas atliekamas vadovaujantis Aplinkos apsaugos agentūros direktoriaus 2008 m. liepos 10 d. įsakymu Nr. AV-112 patvirtintomis „Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijomis“.

Foninės aplinkos oro taršos anglies monoksidu, azoto dioksidu, kietosiomis dalelėmis ir sieros dioksidu įvertinimui pagal minėtų rekomendacijų 3.3 punktą, naudojamos modeliavimo būdu gautos vidutinės metinės teršalų koncentracijos Vilniaus mieste: CO – 0,26 mg/m3, NO2 – 20,0 µg/m3, KD10 – 25,0 µg/m3, KD2,5 – 22,0 µg/m3, SO2 – 3,0 µg/m3,2016 m duomenys, šaltinis – aplinkos apsaugos agentūra. Pagal minėtų rekomendacijų 3.4 punktą, kitų teršalų foninės taršos įvertinimui naudojami Aplinkos apsaugos agentūros Taršos prevencijos ir leidimų departamento 2017 09 28 raštu Nr.(28.7)-A4-9950 pateikti gretutinių šaltinių aplinkos oro taršos duomenys. Pagal minėtų rekomendacijų 4 punktą, foninės taršos įvertinimui taip pat naudojami Aplinkos apsaugos agentūros Taršos prevencijos ir leidimų departamento 2017 09 28 raštu Nr.(28.7)-A4-9950 pateikti planuojamų taršos šaltinių, dėl kurių teisės aktų nustatyta tvarka yra priimti teigiami sprendimai dėl planuojamos ūkinės veiklos galimybių, aplinkos oro taršos duomenys.

**Teršalų pažemio koncentracijų skaičiavimo rezultatų suvestinė lentelė**

|  |  |  |  |
| --- | --- | --- | --- |
| Eil.Nr. | Teršalopavadinimas | Ribinė vertė | Max pažeminė koncentracija |
| Absoliutiniais vienetais | Ribinės vertės dalimis |
| 1variantas |
| 1. | Anglies monoksidas CO | 10 mg/m3 | 0,658 | <0,1 |
| 2. | Azoto oksidai NO2 | 200 ug/m3 | 9,448 | <0,1 |
| 40 ug/m3 | 0,231 | <0,1 |
| 3. | Kietosios dalelės KD10 | 50 ug/m3 | 39,16 | 0,78 |
| 40 ug/m3 | 12,08 | 0,30 |
| 4. | Kietosios dalelės KD2,5 | 25 ug/m3 | 4,789 | 0,20 |
| 5. | Sieros dioksidas SO2 | 350 ug/m3 | 277,6 | 0,79 |
| 125 ug/m3 | 41,85 | 0,33 |
| 6. | Fluoridai | 0,2 mg/m3 | 2,8\*10-5 | <0,1 |
| 7. | Fluoro vandenilis | 0,02 mg/m3 | 2,0\*10-5 | <0,1 |
| 8. | Formaldehidas | 0,1 mg/m3 | 2,2\*10-5 | <0,1 |
| 9. | Geležis ir jos junginiai | 0,04 mg/m3 | 1,1\*10-4 | <0,1 |
| 10. | LOJ | 5,0 mg/m3 | 0,026 | <0,1 |
| 11. | Mangano oksidai | 0,01 mg/m3 | 1,2\*10-5 | <0,1 |
| 2 variantas |
| 1. | Kietosios dalelės KD10 | 50 ug/m3 | 41,86 | 0,84 |
| 40 ug/m3 | 30,13 | 0,75 |
| 2. | Kietosios dalelės KD2,5 | 25 ug/m3 | 24,57 | 0,98 |
| 3. | Geležis ir jos junginiai | 0,04 mg/m3 | 2,0\*10-4 | <0,1 |
| 4. | LOJ | 5,0 mg/m3 | 0,358 | <0,1 |
| 5. | Mangano oksidai | 0,01 mg/m3 | 2,2\*10-5 | <0,1 |

Pagal atlikto aplinkos oro teršalų sklaidos modeliavimo rezultatus galima teigti, kad įmonė foninį užterštumą įtakos, tačiau įmonės išmetamų aplinkos oro teršalų koncentracijos aplinkos ore nustatytų ribinių verčių neviršys. Modeliavimo kartu įvertinus maksimalią įmonės ir foninę aplinkos oro taršą rezultatai rodo, kad aplinkos oro teršalų koncentracijos aplinkos ore nustatytų ribinių verčių neviršys.

Teršalų sklaidos skaičiavimų ataskaita pateikiama paraiškos 12 priede.

**18.5. priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius.**

Iš asfaltbetonio maišyklės džiovinimo būgno išsiskiriančios kietosios dalelės patenka į rankovinį filtrą. Amomatic rankovinis filtras pagamintas iš specialaus plieno, kontaktuojantys su karštomis išmetamosiomis dujomis paviršiai padengti karščiui atspariais dažais. Reguliuojamas dūmsiurbio greitis mažina elektros energijos sunaudojimą ir skleidžiamo triukšmo lygį, optimizuoja džiovinimo būgno eksploatavimą. Filtro rankovės – specialios medžiagos maišai su aliuminio rėmais – išvalomi Amomatic Soft-Clean būdu automatiškai pagal poreikį. Valymo būtinumas nustatomas nuolat matuojant užterštos ir švarios maišo dalies slėgio skirtumą. Reikalui esant filtro rankovę nesudėtingai pakeičiama per angas ant filtro stogo.

Sulaikytos dulkės kaupiamos filtro apatiniame bunkeryje, iš kurio sraigtiniu transporteriu perkraunamos į mineralinių miltelių ir filtruotų dulkių cisternas. Faktinis išmatuotas filtro alymo efektyvumas – 99,9%.

**18.6. planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai.**

Įmonė savo veikloje naudoja inertines medžiagas, mineralinius miltelius, frezuotą asfaltą ir bitumą kelių tiesimui. Asfaltbetonio produkcijos nustatymui nausojami nedideli kiekiai trichloretileno. Planuojamos naudoti žaliavos ir pagalbinės medžiagos įskaitant chemines medžiagas, preparatus bei kuro sarašai su planuojamais naudoti kiekiais, rizikos/pavojaus, saugumo/pavojaus frazėmis pateikiami specialioje paraiškos dalyje žaliavų, kuro ir cheminių medžiagų naudojimas gamyboje skilties lentelėse Nr.1 ir Nr.2. Naudojamų medžiagų saugos duomenų lapai pateikiami paraiškos 2-4 prieduose.

**18.7. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms)**

Asfaltbetonio gamybos metu atliekų nesusidaro. Technologinių atliekų nėra, kadangi oro valymo įrenginiuose sulaikytos birios medžiagos bei laboratoriniams tyrimams panaudotų mišinių likučiai grąžinami į gamybą. Eksploatuojami įrengimai pritaikyti nufrezuotai remontuojamų kelių asfalto dangai panaudoti asfaltbetonio gamyboje. Tokiu būdu mažinamas gamtinių išteklių vartojimas bei sąvartynuose utilizuojamos senos kelio dangos kiekis. Veiklos metu susidarančios mišrios komunalinės, elektronikos, pakuotės atliekos priduodamos licenzijuotiems atliekų tvarkytojams. Sutartys su atliekų tvarkytojais pateikiamos paraiškos 8 - 11 prieduose.

**18.8. planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“.**

Vandenį tiekia ir buities nuotekas priima UAB „Vilniaus vandenys“. 2003-05-29 d. Vandens pirkimo-pardavimo ir nuotėkų šalinimo bei valymo sutarties Nr. 944 kopija pateikiama paraiškos 5 priede. Sutarties prieduose nurodytos vandentiekio ir kanalizacijos tinklų ekpsloatacijos ribos. 2006-12-19 d. Nr. PSKBPRV-944B Šalto vandens pirkimo-pardavimo sutarties Nr.P212 B-06 kopija pateikiama paraiškos 6 priede.

Paviršinės (lietaus) nuotekos surenkamos nuo 3,61 ha ploto. Pagal 2007-07-02 d. sutartį Nr. 07-09-P85/07 Dėl naudojimosi paviršinių (lietaus) nuotakyno tinklais ir valymo įrenginiais, UAB „Grinda“ priima į miesto magistralinius tinklus nuotekas iš UAB „Lemminkainen Lietuva“ paviršininių nuotekų nuotakyno ir užtikrina nuvedimą į vandens baseinus. Nuotekų tyrimus atlieka UAB „Grinda“. Sutarties kopija pateikiama paraiškos 7 priede.

**18.9. informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos**.

Neatitiktinių veiklos sąlygų nenumatoma.

**181. Jei veiklos vykdytojas nori gauti leidimą kelių įrenginių ar jų dalių eksploatavimui, Taisyklių 18.5–18.9 papunkčiuose nurodytą informaciją paraiškoje turi pateikti atskirai (t. y. atskirose lentelėse) apie kiekvieną įrenginį, kurio eksploatavimui reikia turėti leidimą.**

Speciali paraiškos dalis Aplinkos oro taršos valdymas pateikiama asfaltbetonio gamybos bazei Granito g. 4, Vilnius.

**Žaliavų, kuro ir cheminių medžiagų naudojimas gamyboje**

**1 lentelė. Įrenginyje naudojamos žaliavos, kuras ir papildomos medžiagos**

|  |  |  |  |
| --- | --- | --- | --- |
| Eil. Nr. | Žaliavos, kuro rūšies arba medžiagos pavadinimas | Planuojamas naudoti kiekis, matavimo vnt. (t, m3 ar kt. per metus) | Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.) |
| 1 | 2 | 3 | 4 |
| **Asfaltbetonio gamybos bazė** |
| 1 | Suvirinimo elektrodai | 0,500 t | 0,010 sandėlyje, gamintojo pakuotėje |
| 2 | Dolomitinė ir granitinė skalda | 72750 t | 20 000 t Atvira sandėliavimo aikštelė |
| 3 | Smėlis | 24250 t | 10 000 t Atvira sandėliavimo aikštelė |
| 4 | Frezuotas asfaltas | 8000 t | 500 t Atvira sandėliavimo aikštelė |
| 5 | Tepalai ir pavarų dėžių alyva | 1,0 t | 0,200 t Sandėlis |
| 6 | Bitumas | 5250,0 t | 232,0 t šildomos talpyklos |
| 7 | Aktyvinti mineraliniai milteliai | 735,0 t | 50,0 t mineralinių miltelių talpykla (silosas) |

**2 lentelė. Įrenginyje naudojamos pavojingos medžiagos ir mišiniai**

|  |  |  |
| --- | --- | --- |
| Bendra informacija apie cheminę medžiagą arba mišinį | Informacija apie pavojingą cheminę medžiagą (gryną arba esančią mišinio sudėtyje) | Saugojimas, naudojimas, utilizavimas |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Preki-nis pavadi-nimas | Medžia-ga ar mišinys | Saugos duomenų lapo (SDL) parengimo (peržiūrėji-mo) data | Pavo-jingos medžia-gos pavadi-nimas | Koncen-tracija mišinyje | EC ir CASNr. | Pavojingumo klasė ir kategorijapagal klasifikavimo ir ženklinimo reglamentą 1272/2008 | Pavojin-gumofrazė**1** | Vienu metu laikomas kiekis (t) ir laikymo būdas | Per metus sunaudo-jamas kiekis (t) | Kur naudo-jama gamyboje | Nustatyti (apskai-čiuoti) medžiagos išmetimai (išleidi-mai) | Utili-zavi-mo būdas |
| Trichlor-etilenas | medžiaga | 2013/06/11 | Trichlor-etilenas | 99,9 | 201-167-479-01-06 | H315; H319; H317; H350; H341; H336; H412 | **GHS07****GHS08** | 0,290 tmetalinėje gamintojo talpykloje | 0,150 | Asfaltbe-tonio kokybės tyrimui | - | Atiduo-dama atliekų tvarky-tojams |

Pastaba 1 Iki 2015-05-31 gali būti nurodomos pavojingumo kategorijos ir rizikos frazės pagal Pavojingų cheminių medžiagų ir preparatų klasifikavimo ir ženklinimo tvarką

**PARAIŠKOS PRIEDAI,**

**KITA PAGAL TAISYKLES REIKALAUJAMA INFORMACIJA IR DUOMENYS**

1. Specialioji paraiškos dalis Aplinkos oro taršos valdymas;
2. Priedai:
3. Įmonės registracijos pažymėjimo kopija;
4. Kelių bitumo SDL;
5. Aktyvintų miltelių SDL;
6. Trichloretileno SDL;
7. Vandens pirkimo-pardavimo ir nuotekų šalinimo sutarties Nr.944, sudarytos 2003-05-29 d. kopija su priedais;
8. Šalto vandens pirkimo-pardavimo sutarties Nr.P212 B-06 kopija;
9. Sutarties Nr.07-09-P85/07 Dėl naudojimo paviršinių nuotekų (lietaus) nuotakyno tinklais ir valymo įrenginiais kopija;
10. Nerūšiuotų buitinių atliekų išvežimo sutarties Nr.KJ07-768 – P80/07 kopija su priedu;
11. Sutarties dėl smulkiosios elektronikos ir elektroninė įrangos atliekų rinkimo sistemos projekto 2013-07-08 Nr.13-P01-00787 P237/13 kopija;
12. Atliekų surinkimo sutarties ATC JV Nr. 2015/11/27/1 P315-15 kopija;
13. Sutarties dėl medinių pakuočių atliekų perdirbimo Nr.BW-17/21 P17/137 kopija;
14. Teršalų sklaidos pažemio sluoksnyje skaičiavimai;
15. Kontroliniai teršiančių medžiagų išsiskyrimo skaičiavimai pagal žaliavų sąnaudas.
16. Monitoringo programa

Taršos leidimų išdavimo, pakeitimo ir galiojimo panaikinimo taisyklių

2 priedo 2 priedėlis

SPECIALIOJI PARAIŠKOS DALIS

**APLINKOS ORO TARŠOS VALDYMAS**

**1 lentelė. Į aplinkos orą numatomi išmesti teršalai ir jų kiekis**

|  |  |  |
| --- | --- | --- |
| Teršalo pavadinimas | Teršalo kodas | Numatoma (prašoma leisti) išmesti, t/m. |
| 1 | 2 | 3 |
| Azoto oksidai (C) | 5872 | 0,942 |
| Kietosios dalelės (B) | 6486 | 0,609 |
| Kietosios dalelės (C) | 4281 | 15,446 |
| Sieros dioksidas (B) | 5897 | 6,314 |
| Lakieji organiniai junginiai (abėcėlės tvarka): | XXXXXXXX | - |
| LOJ | 308 | 10,532 |
| Kiti teršalai (abėcėlės tvarka): | XXXXXXXX | XXXXXXXXX |
| Anglies monoksidas (B) | 5917 | 38,108 |
| Fluoridai | 3015 | 0,0007 |
| Fluoro vandenilis | 862 | 0,0005 |
| Formaldehidas | 871 | 0,002 |
| Geležis ir jos junginiai | 3113 | 0,005 |
| Mangano oksidai | 3516 | 0,0003 |
|  | **Iš viso:** | **71,960** |

**2 lentelė. Stacionarių aplinkos oro taršos šaltinių fiziniai duomenys**

Įrenginio pavadinimas \_UAB „Lemminkainen Lietuva“ asfaltbetonio gamybos bazė\_\_\_\_\_\_\_\_\_

|  |  |  |
| --- | --- | --- |
| Taršos šaltiniai | Išmetamųjų dujų rodikliaipavyzdžio paėmimo (matavimo) vietoje | Teršalų išmetimo (stacionariųjų taršos šaltinių veikimo) trukmė, val./m. |
| Nr. | koordinatės | aukštis,m | išėjimo angos matmenys, m | srauto greitis,m/s | temperatūra,º C | tūrio debitas,Nm3/s |
| 1 | 2 | 3 | 4 | 5 | 6 | 7 | 8 |
| 012 | 6056183,9573983,8 | 12,0 | 0,9 | 13,9 | 116 | 6,203 | 482[1] |
| 13,7 | 127 | 5,945 | 297[2] |
| 019 | 6056308,0573915,0 | 4,0 | 0,3 | 3,5 | 21 | 0,230 | 2032 |
| 020 | 6056304,0573918,0 | 4,0 | 0,3 | 5,9 | 24 | 0,383 | 2032 |
| 021 | 6056313,0573921,0 | 3,5 | 0,3 | 3,5 | 21 | 0,230 | 2032 |
| 022 | 6056252,0574026,0 | 17,0 | 0,2 | 4,2 | 20 | 0,123 | 120 |
| 601 | 6056171,0573986,6 | 10,0 | 0,5 | 5,0 | 0 | 0,981 | 5160 |
| 605 | 6056216,0574033,0 | 10,0 | 0,5 | 5,0 | 0 | 0,981 | 779 |
| 607 | 6056161,0573988,7 | 10,0 | 0,5 | 5,0 | 0 | 0,981 | 3285 |
| 608 | 6056184,9573982,9 | 10,0 | 0,5 | 5,0 | 0 | 0,981 | 5040 |
| 614 | 6056229,0574021,0 | 10,0 | 0,5 | 5,0 | 0 | 0,981 | 779 |
| 617 | 6056181,6573983,8 | 10,0 | 0,5 | 5,0 | 0 | 0,981 | 88 |
| 618 | 6056194,7573938,9 | 10,0 | 0,5 | 5,0 | 0 | 0,981 | 625 |

[1]- gaminant įprastą asfaltą

[2]- gaminant su frezuoto asfalto priedu

**3 lentelė**. **Tarša į aplinkos orą**

Įrenginio pavadinimas\_ UAB „Lemminkainen Lietuva“ asfaltbetonio gamybos bazė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai, Nr. | Teršalai | Numatoma (prašoma leisti) tarša |
| pavadinimas | kodas | Vienkartinis dydis | metinė,t/m. |
| vnt. | maks. |
| 1 | 2 | 3 | 4 | 5 | 6 | 7 |
| Asfaltbetonio maišyklė[gaminant įprastą asfaltą] | 012 | Anglies monoksidas (B) | 5917 | g/s | 4,91588 | 5,046 |
| Azoto oksidiai (B) | 5872 | g/s | 0,54710 | 0,832 |
| Formladehidas | 871 | g/s | 0,00124 | 0,001 |
| Kietosios dalelės (B) | 6486 | g/s | 0,20780 | 0,313 |
| LOJ | 308 | g/s | 0,60231 | 1,026 |
| Sieros dioksidas (B) | 5897 | g/s | 0,70962 | 0,502 |
| Asfaltbetonio maišyklė[gaminant su frezuotu asfaltu] | Anglies monoksidas (B) | 5917 | g/s | 37,14912 | 33,062 |
| Azoto oksidiai (B) | 5872 | g/s | 0,30498 | 0,110 |
| Formladehidas | 871 | g/s | 0,00119 | 0,001 |
| Kietosios dalelės (B) | 6486 | g/s | 0,30617 | 0,296 |
| LOJ | 308 | g/s | 8,57388 | 9,108 |
| Sieros dioksidas (B) | 5897 | g/s | 11,78299 | 5,812 |
| Laboratorija | 019 | LOJ | 308 | g/s | 0,00393 | 0,019 |
| Laboratorija | 020 | LOJ | 308 | g/s | 0,00364 | 0,022 |
| Laboratorija | 021 | LOJ | 308 | g/s | 0,00205 | 0,010 |
| Mineralinių miltelių iškrovimas | 022 | Kietosios dalelės (C) | 4281 | g/s | 0,04248 | 0,014 |
| Asfaltbetonio gamyba | 601 | Kietosios dalelės (C) | 4281 | g/s | 6,06664 | 14,018 |
| 605 | Kietosios dalelės (C) | 4281 | g/s | 0,41078 | 0,707 |
| 608 | LOJ | 308 | g/s | 0,00024 | 0,004 |
| 614 | Kietosios dalelės (C) | 4281 | g/s | 0,41078 | 0,707 |
| 617 | LOJ | 308 | g/s | 0,13244 | 0,042 |
| Degalinė | 607 | LOJ | 308 | g/s | 0,02544 | 0,301 |
| Suvirinimas | 618 | Fluoridai | 3015 | g/s | 0,00031 | 0,0007 |
| Fluoro vandenilis | 862 | g/s | 0,00022 | 0,0005 |
| Geležis ir jos junginiai | 3113 | g/s | 0,00022 | 0,005 |
| Mangano oksidai | 3516 | g/s | 0,00013 | 0,0003 |
|  |  |  |  |  | **Iš viso įrenginiui:** | **71,960** |

**4 lentelė. Aplinkos oro teršalų valymo įrenginiai ir taršos prevencijos priemonės.**

Įrenginio pavadinimas\_\_ UAB „Lemminkainen Lietuva“ asfaltbetonio gamybos bazė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Taršos šaltinio, į kurį patenka pro valymo įrenginį praėjęs dujų srautas, Nr. | Valymo įrenginiai  | Valymo įrenginyje valomi (nukenksminami) teršalai |
| pavadinimas ir paskirties apibūdinimas | kodas | pavadinimas | kodas |
| 1 | 2 | 3 | 4 | 5 |
| 012 | Rankovinis filtras, skirtas keitųjų dalelių nusodinimui iš asfaltbetonio maišyklės išeinančio oro sraute. | 54 | Kietosios dalelės (C) | 4281 |
| Taršos prevencijos priemonės:Siekiant sumažinti dulkėjimą įnertinių medžiagų sandėliavimo aikštelėje, matuojama inertinių medžiagų drėgmė, esant reikalui jos laistomos. |

**5 lentelė.** **Tarša į aplinkos orą esant neįprastoms (neatitiktinėms) veiklos sąlygoms**. Nepildoma

Neatitiktinių teršalų išmetimų nenumatoma. Asfaltbetonio maišyklės darbas reguliuojamas kompiuterine sistema, kuri užtikrina nustatytų parametrų laikymosi.

Taršos leidimų išdavimo, pakeitimo ir galiojimo

panaikinimo taisyklių

2 priedo 7 priedėlis

(Deklaracijos forma)

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_

(veiklos vykdytojo arba jo įgalioto asmens)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*